b'\n_START_ARTICLE_\nVeskilais\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 33\xc2\xa0hehtaaria. Saaria on yksi, ja sen pinta-ala on 1,35 hehtaaria. Vedenpinnan korkeus on keskim\xc3\xa4\xc3\xa4rin 2,0\xc2\xa0metri\xc3\xa4 meren pinnan yl\xc3\xa4puolella. Sen lasku-uoma on Armioja, joka laskee Tammelaisin, K\xc3\xb6\xc3\xb6naaukin ja Kirikulahden kautta It\xc3\xa4mereen. J\xc3\xa4rveen laskevat Armij\xc3\xb5gi, Jaanigu kraavi ja pieni\xc3\xa4 ojia. J\xc3\xa4rven valuma-alueen laajuus on 40\xc2\xa0neli\xc3\xb6kilometri\xc3\xa4._NEWLINE_J\xc3\xa4rven suurin syvyys on noin metri. J\xc3\xa4rven rantaviivan pituus on 3,8 kilometri\xc3\xa4 ja sen rannat ovat ruovikkoa ja matalaa mets\xc3\xa4maastoa. Sen pohjoisp\xc3\xa4\xc3\xa4ss\xc3\xa4 sijaitsee kaksi kiinteist\xc3\xb6\xc3\xa4, joille tulee tie K\xc3\xa4rdlasta tulevalta tielt\xc3\xa4.\n_START_SECTION_\nJ\xc3\xa4rven luokittelu ja ekologia\n_START_PARAGRAPH_\nJ\xc3\xa4rvi on Vesipolitiikan puitedirektiivin (VPD) (viroksi Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova j\xc3\xa4rvi, jonka vesimassa ei l\xc3\xa4mp\xc3\xb6tilakerrostu (viroksi keskmise karedusega kihistumata veega j\xc3\xa4rv)._NEWLINE_J\xc3\xa4rvi luokitellaan limnologisesti kasvillisuudeltaan rehev\xc3\xb6ityneeksi (viroksi makrof\xc3\xbc\xc3\xbcdij\xc3\xa4rv tai suurtaimerikas j\xc3\xa4rv, MF), jolloin sek\xc3\xa4 pohja- ja rantakasvillisuus ett\xc3\xa4 kelluvalehtinen kasvillisuus kukoistavat. T\xc3\xa4llaiset j\xc3\xa4rvet ovat yleens\xc3\xa4 my\xc3\xb6s matalia.'